《淮上》
宋代·刘攽

旦起风颇凉，暑薄意弥惬。长淮波浪高，咫尺不得涉。

舣舟望连山，青霭乱云叶。鸥鸟去杳然，空迥晨光接。

卧吟新诗句，閒理旧书帖。呼儿饲茭茨，看妇治箱箧。

为非急时者，无事用轻楫。淹留既无闷，何必歌长铗。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。